Datum: 4. 3. 2021

Številka: 024-20/2018-13

Spoštovani,

V okviru projektne akcije A.8 projekta LIFE WOLFALPS EU Zavod za gozdove Slovenije v sodelovanju z Ministrstvom RS za okolje in prostor koordinira prenovo strateških dokumentov za volka v Sloveniji. Kot ena od začetnih aktivnosti bo izvedena predstavitev in javna posvetovalna delavnica s ciljem, da od sodelujočih organizacij pridobimo mnenja o prioritetah prenovljenih dokumentov.

**VABILO**

**na predstavitev in javno posvetovalno delavnico**

**za prenovo strategije in akcijskega načrta za volka v Sloveniji,**

ki bo **v petek, 12. 3. 2021, s pričetkom ob 9. uri,**

prek elektronskega sistema Cisco Webex Meetings

(povezavo bomo poslali naknadno samo registriranim udeležencem)

Dogodek bo organiziran v dveh delih – prvi del kot predstavitve pomembnih poudarkov na temo volka in strateških dokumentov v Republiki Sloveniji, drugi del pa v manjših skupinah udeležencev z aktivno udeležbo.

Dnevni red:

|  |  |
| --- | --- |
| 9:00 – 9.10 | Pozdrav, cilji delavnice ter pravila udeležbe |
| 9:10 – 9:30 | Uvod v delavnico (proces prenove in izvajanje strateških dokumentov za volka v RS) (Ministrstvo RS za okolje in prostor) |
| 9:30 – 9:50 | Prikaz razvoja populacije volkov v Sloveniji in trenutno stanje (Univerza v Ljubljani, Tomaž Skrbinšek) |
| 9:50 – 10:10 | Vpliv volka na kmetijstvo in varovanje premoženja – predstavitev študije (Zavod za gozdove Slovenije, Rok Černe) |
| 10:10 – 10:30 | Predstavitev zakonodajnega okvirja EU, RS in mednarodnega prava v povezavi s pripravo strateških dokumentov za volka (Ministrstvo RS za okolje in prostor, Sabina Jereb) |
| 10:30 – 10:50 | Izzivi novih strateških dokumentov – volk v kulturni krajini Slovenije (Kmetijsko gozdarska zbornica Slovenije, Mihael Koprivnikar) |
| 10:50 – 11:15 | Odmor, preusmeritev udeležencev v manjše skupine |
| 11:15 – 12:45 | Delo v manjših skupinah – določanje prioritet novih strateških dokumentov za volka v RS |
| 12:45 – 13:00 | Glavni zaključki |

Prijave na dogodek pošljite do **10. 3. 2021 do 16. ure** na bojana.lavric@zgs.si, in sicer ime in priimek osebe, elektronski naslov ter naziv organizacije. Prosimo, da se dogodka udeležita največ 2 predstavnika posamezne organizacije, da lahko v čim večji meri zagotovimo učinkovitost.

Po izvedenih predstavitvah in delavnici bo potekalo zbiranje pisnih opredelitev prioritet, ki morajo biti vključene v prenovljene strateške dokumente, do 31. 3. 2021 na elektronskem naslovu bojana.lavric@zgs.si.

Lepo pozdravljeni,

mag. Janez Logar

v. d. direktorja